આણંદ શહેરમાં રણછોડજી મંદિરથી બપોરે ૨ કલાકે રથયાત્રાનો પ્રારંભ થશે. જે આઝાદ મેદાન, વહેરાઇ માતા, આઇસ ફેક્ટરી, લક્ષ્મી ચાર રસ્તા, ગોપાલ ચાર રસ્તા, નગરપાલિકા, રામજી મંદિર, ગામડી વડ, ટાવર બજાર, માનિયાની ખાડ, અંબાજી મંદિર થઇ રણછોડજી મંદિરે પરત ફરશે. જ્યારે બોરસદ શહેરમાં શાકમાર્કેટ પાસે આવેલ નારણદેવના મંદિરેથી બપોરે બે કલાકે રથયાત્રાનો પ્રારંભ થશે. જે નારણદેવ મંદિરેથી પ્રારંભ કરી ફૂલબાઇ માતા, ચોક્સી બજાર, લુહાર ચાલ, નગીના મસ્જિદ, કાશીપુરા, દલવાડી વગો, ટાઉન હોલ, ભીંડી બજાર, ટાવર, પટેલ ચકલા, બળીયાદેવ, અમદાવાદી દરવાજા, ગાંધીગંજ, જનતા બજાર, ફૂવારા ચોક, બ્રાહ્મણવાડા થઇ નીજ મંદિરે પરત ફરશે.